****

**Tisztelt délegyházi Ingatlantulajdonosok!**

Ezúton tájékoztatjuk Önt, hogy **Délegyháza** településen a hulladékgazdálkodási közszolgáltatást **2017. október 01.-től** - közszolgáltatóként – a **DTkH Nonprofit Kft.** látja el.

A **háztartási szilárd hulladék szállítási rendje NEM VÁLTOZIK**, a begyűjtés **HÉTFŐI** napon történik a településen, az **üdülő övezetben VASÁRNAP**. A hulladék begyűjtését és szállítását alvállalkozóként a Kunépszolg. Kft. (2340 Kiskunlacháza, Völgyi dűlő 165.) végzi. **Szállítással kapcsolatos bejelentés, információkérés: 06-24/535-535.**

**Ünnepnapra eső szállítások áthelyezése\*: 2018. 01. 01. helyett 2017. 12. 30. (szombat)**

 **2018. 04. 02. helyett 2018. 03. 31. (szombat)**

Kérjük Önöket, hogy legkésőbb reggel 7.00 óráig helyezzék ki hulladékaikat a megszokott, jól látható és megközelíthető helyre. *Az előző közszolgáltató (Vertikál Zrt.) többlethulladék kihelyezésére szolgáló zsákjait elszállítjuk.*

Az alkalmanként keletkező **többlethulladék** elszállításához szükséges zsákokat a **kihelyezett Ügyfélszolgálaton** lehet beszerezni átadás-átvételi jegyzőkönyv aláírása ellenében az ingatlanhasználó, vagy meghatalmazottja, a közszolgáltatás számlafizetője nevére. A zsák és a közszolgáltatás ellenértéke utólag a Nemzeti Hulladékgazdálkodási Koordináló és Vagyonkezelő (NHKV) Zrt. által kerül kiszámlázásra.

Közszolgáltatási díj mértéke

A számlákat **2017. évtől negyedévente állítja ki a díjbeszedésre jogosult NHKV Zrt.** A közszolgáltatás **díja,** természetes személyek, költségvetési szervek, és nem természetes személyek esetében is **változatlanok.**

*A nem természetes személy igénybevevőnek (jogi személyek, vállalkozások, üzletek, stb.) az új közszolgáltatóval hulladékszállítási szerződést kell kötnie.*

***HÁZHOZ MENŐ CSOMAGOLÁSI HULLADÉKGYŰJTÉS***

**VÁLTOZIK A GYŰJTÉS NAPJA ÉS GYAKORISÁGA 2017. DECEMBER 1-TŐL!**

Gyűjtési időszak: egész évben **KÉTHETENTE**, **HÉTFŐI** napokon az egész településen. Az új gyűjtési rend kezdő napja: **2017. DECEMBER 11. (HÉTFŐ)**

|  |  |
| --- | --- |
| 2017. | 2018. |
| december | január | február | március | április |
| 11.; 25. | 8.; 22. | 5.; 19. | 5.; 19.; **31\*** | 16.; 30. |

Önnek csak annyit kell tennie, hogy a szelektíven gyűjtött újrahasznosítható hulladékokat (pl. papír, műanyag, fém, italos karton) a DTkH *Nonprofit Kft.* által térítésmentesen rendelkezésre bocsátott **sárga színű zsákban,** vagy bármilyen áttetsző (nem fekete) zsákban **keverten** gyűjti és **kéthetente (HÉTFŐN)** kihelyezi az ingatlana elé.

A szelektív hulladékgyűjtő zsákba az alábbi hulladékok helyezhetők el:

* **papír** (tisztán, laposra hajtogatva): kartondoboz, hullámpapír, élelmiszerek és kozmetikai cikkek papírdobozai, színes és fekete-fehér újság, szórólap, prospektus, irodai papír, füzet, telefonkönyv
* **műanyag** (kiöblítve, laposra taposva): színes- és víztiszta PET palack, kupak (üdítős, ásványvizes), kozmetikai és tisztítószerek flakonjai (pl: samponos, öblítős, mosogatószeres), reklámszatyor, nylonzacskó, csomagolófólia, fólia (zsugor és strech), joghurtos, tejfölös és margarinos dobozok,
* **fém- és italos kartondoboz** (kiöblítve, laposra taposva): fém italos doboz (pl: üdítős, sörös, energiaitalos), tartós tej és üdítők dobozai (Tetra Pack), konzervdoboz

Zsákok begyűjtésének módja: A **csomagolási hulladék gyűjtésére szolgáló** **zsákokat** (újrahasznosítható hulladék) a gyűjtési napokon reggel 7:00 óráig szíveskedjen kihelyezni az ingatlan elé, mert a hulladékgyűjtő gépjármű elhaladása után kihelyezett zsákokat nem áll módunkban elszállítani! Amennyiben háztartási vegyes hulladék, lom, üveg, vagy nem megfelelő típusú, illetve szennyezett hulladék kerül kihelyezésre, Társaságunk jogosult megtagadni annak elszállítását. **A mindenkori begyűjtéssel egyidejűleg** munkatársaink **annyi cserezsákot adnak**, **amennyi kihelyezésre** került.

**FONTOS!** Kérjük, hogy a biztonságos munkavégzés érdekében **üveget** **NE** helyezzen a zsákba!

Az üveg (színes és színtelen öblös, üdítős, boros, pezsgős) gyűjtése kiöblítve, **az üveg gyűjtőpontokon** történik (Kossuth L. u. 76.; Sirály stranddal szemben; Liget utca)!

***HÁZHOZ MENŐ ZÖLDHULLADÉK GYŰJTÉS***

**VÁLTOZIK A GYŰJTÉS NAPJA ÉS GYAKORISÁGA 2017. DECEMBER 1-TŐL!**

A kertgondozás során levágott füvet és egyéb lágyszárú növényeket, illetve a lehullott falevelet a DTkH Nonprofit Kft*.* által **térítésmentesen rendelkezésre bocsátott** **zöld színű** lebomló műanyag **zsákban**, illetve az ágnyesedéket max. 70 cm hosszú kötegekben összekötve, a zöld zsák mellé helyezze ki az ingatlana elé, a közterületet nem szennyező módon, alkalmanként maximum 0,5 m3 mennyiségben.

Gyűjtési időszak: decembertől – márciusig NÉGYHETENTE **(januárban 2 alkalommal csak fenyőgyűjtés!)**; áprilistól – novemberig KÉTHETENTE **az alábbi táblázatban megjelölt napokon.**

|  |  |
| --- | --- |
| 2017. | 2018. |
| december | január | február | március | április |
| 18. | 15.; 29. | 19. | 19.; **31\*** | 16.; 30. |

Zsákok begyűjtésének módja:A **zöldhulladék gyűjtésére szolgáló emblémás** **zsákokat** (zöld hulladék) a gyűjtési napokon reggel 7:00 óráig szíveskedjen kihelyezni az ingatlan elé, mert a hulladékgyűjtő gépjármű elhaladása után a kihelyezett zsákokat nem áll módunkban elszállítani! Amennyiben a zsákba háztartási vegyes hulladék, lom, üveg, vagy nem megfelelő típusú, illetve szennyezett hulladék kerül, Társaságunk jogosult megtagadni annak elszállítását. **A mindenkori begyűjtéssel egyidejűleg** munkatársaink **annyi cserezsákot adnak**, **amennyi kihelyezésre** került. Szükség esetén további zsákok (szállítási alkalmanként 5 db) a kihelyezett Ügyfélszolgálaton térítésmentesen igényelhetők, amennyiben bemutatásra kerül a hulladékszállítási közszolgáltatás díjának utolsó befizetett számlája.

***HÁZHOZ MENŐ LOMTALANÍTÁS***

A **lomtalanítást** **évente (jan. – dec.) ingatlanonként KÉT alkalommal** házhoz menő rendszerrel végezzük el. A lomtalanítás e módon történő elvégzése a lakosság számára is kényelmes, figyelembe véve, hogy nem kell egy meghatározott időponthoz igazodni. A lomtalanítás alkalmával a háztartásban feleslegessé vált használati tárgyakat, eszközöket, bútorokat szállítjuk el.

A nagydarabos lom (pl. bútor) kivételével a kisebb méretű anyagok a hatékonyabb elszállítás és szétszóródás megakadályozása érdekében kizárólag bezsákolva, kötegelve kerülnek elszállításra.

**Nem tartoznak a lomtalanítás körébe, így nem kerülnek elszállításra:**

* gally, salak, trágya, szalma, egyéb növényi és állati hulladék
* építési hulladék, egyéb ipari hulladék;
* veszélyes elektromos, elektronikai készülékek (pl. TV-készülék, hűtőgép…);
* veszélyes hulladékok, (pl.: gumiabroncs, akkumulátor, festékes dobozok, kátrány származékok…);
* heti hulladékszállítás körébe tartozó háztartási, valamint gazdálkodói tevékenységből származó hulladék.

Igénylés menete: Társaságunk ügyfélszolgálatán, az **53/500-152** telefonszámon (ügyfélfogadási időben).

**FONTOS:** A házhoz menő **lomtalanítást** kizárólag **szerződéssel rendelkező lakossági** ügyfeleink **vehetik** igénybe, amennyiben nincs díjhátralékuk!

 DTkH Nonprofit Kft.

**ÜGYFÉLSZOLGÁLAT**

|  |  |  |  |  |
| --- | --- | --- | --- | --- |
| **cím, levélcím** | **ügyfélfogadás** | **telefon / fax** | **e-mail** | **honlap** |
| **DTkH Nonprofit Kft.**2700 Cegléd, Pesti út 65. | hétfő: 8.00 - 20.00kedd- csütörtök: 08.00 - 15.00 | 53/500-15253/500-153fax. 53/505-566 | ugyfelszolgalat@dtkh.hu | www.dtkh.hu |
| **Kihelyezett személyes Ügyfélfogadás** |
| **cím** | **helyszín** | **ügyfélfogadás** |
| Kiskunlacháza, Sport u. vége (Motocross pályával szemben) | Kunépszolg. Kft. telephelye | hétfő – péntek8.00 – 16.00 |
| Ócsa, Bajcsy-Zs. u. 2. | Polgármesteri Hivatal | hétfő14.00 -18.00 |
| Délegyháza, Árpád u. 8. | Polgármesteri HivatalTárgyalóterem | szerda8.00 – 17.00 |
| Dömsöd, Petőfi tér 6. | Polgármesteri Hivatal udvara | péntek13.00 – 18.00 |
| Ráckeve, Kossuth L. u. 51. | Ács Károly Művelődési Központ | péntek, szombat8.00 – 12.00 |
| Majosháza, Rákóczi út 2. | Dolgozók Klubja | ápr. – szept.:páros hét szombat 8.00 – 12.00okt. – márc.:hónap utolsó páros hét szombat 8.00 – 12.00 |

**2017. december 18. - 2018. január 7. között az Ügyfélfogadás szünetel!**

Az ügyintézéshez szükséges dokumentumok: személyi igazolvány, lakcímkártya, amennyiben adataiban változás következett be: adásvételi szerződés, hagyatéki tárgyalásról szóló jegyzőkönyv, meghatalmazás, önkormányzat által kiadott igazolás, 30 napnál nem régebbi tulajdoni lap másolat